|  |
| --- |
| **Projektas** |

**PLUNGĖS RAJONO SAVIVALDYBĖS   
TARYBA**

|  |
| --- |
| **SPRENDIMAS** |
| **DĖL PATALPŲ IR STATINIŲ, KURIEMS 2023 METAIS TAIKOMAS**  **3 PROCENTŲ NEKILNOJAMOJO TURTO MOKESČIO TARIFAS, SĄRAŠO PATVIRTINIMO** |
| 2023 m. lapkričio 30 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašo, patvirtinto Plungės rajono savivaldybės tarybos 2017 m. lapkričio 30 d. sprendimu Nr. T1-268 „Dėl Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašo patvirtinimo“, II skyriaus 3, 4 ir 10 punktais, Plungės rajono savivaldybės taryba nusprendžia:

Patvirtinti Patalpų ir statinių, kuriems 2023 metais taikomas 3 procentų nekilnojamojo turto mokesčio tarifas, sąrašą (pridedama).

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

L. e. Vietos ūkio skyriaus vedėjo pareigas Odeta Petkuvienė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyr. specialistas Pranas Miciulevičius

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„dĖL PATALPŲ IR STATINIŲ, KURIEMS 2023 METAIS TAIKOMAS 3 PROCENTŲ NEKILNOJAMO TURTO MOKESČIO TARIFAS, SĄRAŠO PATVIRTINIMO “** |
| 2023 m. lapkričio 6 d.  Plungė |

**1. Parengto sprendimo projekto tikslai, uždaviniai.** Nustatyti Plungės rajono savivaldybės teritorijoje patalpas ir statinius, kurie yra nenaudojami arba naudojami ne pagal paskirtį, yra apleisti arba neprižiūrimi, ir įvertinti savininkų veiksmus dėl šių objektų naudojimo, priežiūros, būklės gerinimo ar jų užimamos teritorijos tvarkymo.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Lietuvos Respublikos nekilnojamojo turto mokesčio įstatymo 2 straipsnio 1 dalyje nurodyta, kad apleisto ar neprižiūrimo nekilnojamojo turto sąrašą kiekvienoje savivaldybėje sudaro ir tvirtina savivaldybės taryba. Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašo, patvirtinto Plungės rajono savivaldybės tarybos 2017 m. lapkričio 30 d. sprendimu Nr. T1-268 „Dėl Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašo patvirtinimo“, II skyriaus 3 ir 4 punktais.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimąapleistų, neprižiūrimų patalpų bei statinių savininkai arba naudotojai geriau vykdys Lietuvos Respublikos statybos įstatymo 47 straipsnyje nustatytas statinių naudotojų pareigas, labiau prižiūrės statinius, naudos juos pagal nustatytą paskirtį.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Neteikiamas.

**7. Sprendimo projekto antikorupcinis vertinimas.** Nėra.

**8. Nurodyti, kieno iniciatyva sprendimo projektas yra parengtas.** Vadovaujantis Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašo, patvirtinto Plungės rajono savivaldybės tarybos 2017 m. lapkričio 30 d. sprendimu Nr. T1-268 „Dėl Nenaudojamų, naudojamų ne pagal paskirtį arba neprižiūrimų statinių ir patalpų nustatymo, jų sąrašo sudarymo ir keitimo tvarkos aprašo patvirtinimo“, II skyriaus 3 ir 4 punktais, Plungės rajono savivaldybės administracijos seniūnų surinkta informacija apie statinius ir patalpas (kurie yra nenaudojami arba naudojami ne pagal paskirtį), apie statinių techninės priežiūros būklę (kurie statiniai yra apleisti arba neprižiūrimi). Duomenis apie nurodyto nekilnojamojo turto savininkus, nustatyto turto paskirtį patikrina Vietos ūkio skyrius. Į Sąrašą įtraukti pastatai, kurie yra nenaudojami, netvarkomi, fiziškai pažeisti, apleisti arba neprižiūrimi, neatitinka Lietuvos Respublikos statybos įstatymo reikalavimų, todėl pagal Lietuvos Respublikos nekilnojamojo turto mokesčio įstatymą, jų savininkams gali būti taikomas 3 procentų nekilnojamojo turto mokesčio tarifas. Mokestinis laikotarpis – 2023 metai.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Savivaldybės Vietos ūkio skyrius, įsigaliojusį Savivaldybės tarybos sprendimą dėl Sąrašo tvirtinimo, patvirtintą Sąrašo kopiją per 10 darbo dienų turės pateikti Telšių apskrities valstybinės mokesčių inspekcijos Plungės skyriui. Taip pat bus informuoti nekilnojamojo turto objektų savininkai ar valdytojai apie jų nekilnojamojo turto objektų įtraukimą į Sąrašą.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Į Savivaldybės biudžetą bus surenkama daugiau lėšų* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Mažiau apleistų pastatų* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyr. specialistasPranas Miciulevičius