**Projektas**

**PLUNGĖS RAJONO SAVIVALDYBĖS**

**TARYBA**

**DĖL PRITARIMO PLUNGĖS RAJONO SAVIVALDYBEI DALYVAUTI PROJEKTE „INKUBAVIMO, KONSULTAVIMO, MENTORYSTĖS IR TINKLAVEIKOS PROGRAMŲ VYSTYMAS, SKATINANT PRADEDANČIŲJŲ SVV SUBJEKTŲ KŪRIMĄSI IR AUGIMĄ REGIONUOSE“**

2023 m. lapkričio 30 d. Nr.T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 15 straipsnio 4 dalimi, 2022–2030 metų plėtros programos valdytojos Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programos pažangos priemonės Nr. 05-001-01-08-09 „Skatinti verslumą ir kurti paskatas įmonių augimui“ aprašo, patvirtinto Lietuvos Respublikos ekonomikos ir inovacijų ministro 2022 m. liepos 25 d. įsakymu Nr. 4-889 „Dėl 2022–2030 metų plėtros programos valdytojos Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programos pažangos priemonės Nr. 05-001-01-08-09 „Skatinti verslumą ir kurti paskatas įmonių augimui“ aprašo patvirtinimo“, 2 priedo 2.2.2, 2.5.6, 2.5.8 ir 5.4 papunkčiais, Plungės rajono savivaldybės taryba  nusprendžia:

1. Pritarti Plungės rajono savivaldybės dalyvavimui partnerio teisėmis VšĮ Inovacijų agentūros projekte „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“ (toliau – Projektas).

2. Įgalioti Plungės rajono savivaldybės merą pasirašyti Projekto jungtinės veiklos (partnerystės) sutartį su VšĮ Inovacijų agentūra ir kitus Projektui įgyvendinti reikalingus dokumentus.

3. Skirti iš Plungės rajono savivaldybės biudžeto ne mažiau kaip 15 procentų visų tinkamų finansuoti Projekto išlaidų, tenkančių Plungės rajono savivaldybei.

Savivaldybės meras

SUDERINTA:

Savivaldybės tarybos narys Algirdas Pečiulis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Strateginio planavimo ir investicijų skyriaus vedėja Žaneta Vaitkuvienė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Sprendimą rengė Strateginio planavimo ir investicijų skyriaus vyr. specialistė Jurgita Niunevė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBEI DALYVAUTI PROJEKTE „INKUBAVIMO, KONSULTAVIMO, MENTORYSTĖS IR TINKLAVEIKOS PROGRAMŲ VYSTYMAS, SKATINANT PRADEDANČIŲJŲ SVV SUBJEKTŲ KŪRIMĄSI IR AUGIMĄ REGIONUOSE““**

2023 m. lapkričio 13 d.

Plungė

**1. Parengto sprendimo projekto tikslai, uždaviniai.** Gauti Savivaldybės tarybos pritarimą Plungės rajono savivaldybės dalyvavimui partnerio teisėmis VšĮ Inovacijų agentūros projekte „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“ (toliau – Projektas) bei skirti iš Plungės rajono savivaldybės biudžeto ne mažiau kaip 15 procentų visų tinkamų finansuoti Projekto išlaidų, tenkančių Plungės rajono savivaldybei. Įgalioti Plungės rajono savivaldybės merą pasirašyti Projekto jungtinės veiklos (partnerystės) sutartį su VšĮ Inovacijų agentūra ir kitus Projektui įgyvendinti reikalingus dokumentus.

VšĮ Inovacijų agentūra ketina dalyvauti 2022–2030 metų plėtros programos valdytojos Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programos pažangos priemonės Nr. 05-001-01-08-09 „Skatinti verslumą ir kurti paskatas įmonių augimui“ kvietime ir kartu su partneriais įgyvendinti projektą „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“ Vidurio ir Vakarų Lietuvos regionuose. VšĮ Inovacijų agentūra kviečia Plungės rajono savivaldybę tapti Projekto įgyvendinimo partnere (kartu su kitomis savivaldybėmis (partnerėmis)). Planuojama Projekto trukmė – 36 mėn. Projekto vykdytojas – VšĮ Inovacijų agentūra.

Projekto partneris – Plungės rajono savivaldybė.

Projekto įgyvendinimo metu bus siekiama užtikrinti individualizuotą pagalbą verslo pradžioje, teikiant verslo idėjos išgryninimo konsultacijas, padedant pasirengti rinkodaros ir pardavimų strategijas, sudaryti galimybes išsikelti pamatuojamus verslo vystymo tikslus ir tų tikslų įgyvendinimui pasitelkti verslo atstovus – mentorius, didinant tinklaveikos galimybes, sėkmingą partnerysčių mezgimą.

Planuojama, kad kiekvienais Projekto įgyvendinimo metais, Savivaldybėje būtų suformuojama 10–12 verslų grupė (verslas turi būti ne senesnis nei 3 metai), kuriai teikiamos mentorystės, ekspertinės konsultacijos, verslo partnerysčių mezgimo ir inkubavimo paslaugos. Planuojama, kad Projekte dalyvaus ne mažiau kaip 30 SVV (per 3 metus), kurių išgyvenamumas praėjus vieneriems metams po Projekto bus ne mažiau kaip 95 proc.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus pritarta įgyvendinti Projektą ir nauji regiono verslai galės pasisemti patirties iš savo srities profesionalų – mentorių iš visos Lietuvos, pasitikrinti savo turimos verslo idėjos potencialą, išsigryninti verslo modelį, dalyvaujant programose užmegzti verslui naudingas partnerystes. Papildytas mentorystės programos įgyvendinimas padės pradedantiesiems verslo subjektams įgauti vertingų verslo veiklos pradžioje reikalingų praktinių žinių, tai skatins aktyviau ir greičiau įgyvendinti turimas ir naujas verslo idėjas ir padės sumažinti atskirtį regionuose.

**4. Lėšų poreikis ir finansavimo šaltiniai.** Projektas bus įgyvendintas iš Lietuvos Respublikos ekonomikos ir inovacijų ministerijos ekonomikos transformacijos ir konkurencingumo plėtros programos pažangos priemonės Nr. 05-001-01-08-09 „Skatinti verslumą ir kurti paskatas įmonių augimui“. Savivaldybei tenkantis indėlis (15 proc.) iš Savivaldybės biudžeto sudarytų 4 tūkst. eurų (1 metams) arba 12 tūkst. eurų (3 metams).

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Projektas 85 proc. finansuojamas 2021–2027 m. Europos Sąjungos struktūrinių fondų lėšomis (Vidurio ir Vakarų Lietuvos regionas).

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos ir VšĮ Inovacijų agentūros iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** VšĮ Inovacijų agentūrai, Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). 2023-07-26 VšĮ Inovacijų agentūros raštas Nr. 1-549/R4-4723-(1.6 Mr) „Dėl savivaldybių bendradarbiavimo skatinant vidurio ir vakarų regionų verslumą“ (pridedama).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Projektas padidins smulkaus ir vidutinio verslo konkurencingumą ir išgyvenamumą verslo pradžioje* |  |
| *Finansams* | *Didinami finansinio raštingumo ir valdymo gebėjimai* |  |
| *Socialinei aplinkai* |  | *Nenumatomas* |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Sudarytos sąlygos operatyviam konsultavimui* |  |
| *Regiono plėtrai* | *Skatinimas regiono verslo bendradarbiavimas, regiono verslumo aplinkos stiprinimas ir greitesnis regiono verslų prisitaikymas prie rinkos pokyčių* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyr. specialistė Jurgita Niunevė